I dr Gschicht händ politischi Denker zahlriichi Typologien vo verschiedene Schtaatsforme entwicklet. Us dr Antike schtammt vom griechische Philosoph Aristoteles die klassisch Uufteilig in sechs Forme, Monarchie, Aristokratie, Politie und dene ihri entartete Pendants Tyrannis, Oligarchie und Demokratie. Dr italienischi Politiker und Historiker Niccolò Machiavelli hät zwüsched Elleiherrschafte (Autokratie) und Freischtaate (Republike) underschiede.